พัฒนสินขึ้นได้ต่อ
คาดบล.พัฒนสินราคาขยับได้ต่อเนื่อง จากสัปดาห์ที่แล้วพุ่งขึ้นถึง 29%
8 มี.ค. 2553

คาดบล.พัฒนสินราคาขยับได้ต่อเนื่อง จากสัปดาห์ที่แล้วพุ่งขึ้นถึง 29%
หุ้นของบริษัทหลักทรัพย์พัฒนสิน(CNS ) มีการซื้อขายคึกคัก และราคาปรับตัวขึ้นแรงเมื่อสัปดาห์ที่ผ่านมา โดยขยับขึ้นมาจากแถว 25 บาทมาอยู่ที่ 32.25บาท เมื่อวันศุกร์ หรือดีดขึ้นมาประมาณ 29% มาร์เก็ตติงกล่าวว่า ราคาหุ้นยังมีโอกาสปรับตัวขึ้นต่อเนื่อง ส่วนหนึ่งเป็นเพราะราคาหุ้นอยู่ต่ำมูลค่าหุ้นทางบัญชี ที่ 50.54บาทต่อหุ้นและปริมาณหุ้นของบริษัทหมุนเวียนในตลาดหลักทรัพย์น้อยหลังบริษัทมีโครงการซื้อหุ้นคืน ภายในวงเงินไม่เกิน 368 ล้านบาทและก่อนหน้านี้ได้มีโครงการอีสป  ผู้บริหารพนักงานซื้อหุ้นในกระดาน ขณะเดียวกันผู้ถือหุ้นใหญ่ เช่น บริษัทหลักทรัพย์กิมเอ็ง(ประเทศไทย)ก็ทยอยเก็บหุ้นในกระดานอย่างต่อเนื่อง ทำให้ถือหุ้นเพิ่มเป็น 4.95%ของทุนชำระแล้ว
ขณะเดียวกันบริษัทยังมีผลการดำเนินงานดี โดยไตรมาสแรก สิ้นสุดวันที่ 30 พ.ย. 2552 มีกำไรสุทธิ 53.52 ล้านบาท  คิดเป็นกำไรหุ้นละ 0.75 บาท พุ่งขึ้น  305% เทียบกับช่วงเดียวกันปีก่อน กำไรสุทธิ 13.20 ล้านบาทหรือ  0.18 บาท